เทียน อัชกุล

นายเทียน อัชกุล เป็นอดีตรัฐมนตรีช่วยว่าการกระทรวงมหาดไทยของไทย และเป็นอดีตสมาชิกวุฒิสภาไทย ชุดที่ 4 เป็นอดีตอธิบดีกรมการปกครอง และอดีตอธิบดีกรมแรงงานคนแรก (ปัจจุบันคือ กระทรวงแรงงาน)

ประวัติ 
เทียน อัชกุล เกิดเมื่อวันที่ 14 กุมภาพันธ์ พ.ศ. 2455 ที่ตำบลท่าวัง อำเภอเมือง จังหวัดนครศรีธรรมราช สำเร็จการศึกษาจากคณะอักษรศาสตร์ จุฬาลงกรณ์มหาวิทยาลัย ซึ่งเขาเคยได้รับรางวัลอักษรศาสตร์ดีเด่น

การทำงาน 
เทียน อัชกุล เคยรับราชการในสังกัดกระทรวงมหาดไทย ต่อมาในปลายปี พ.ศ. 2508 ได้มีพระราชบัญญัติปรับปรุงกระทรวงทบวงกรม (ฉบับที่ 3) พ.ศ. 2508 จัดตั้งกรมแรงงานขึ้นในกระทรวงมหาดไทย เมื่อวันที่ 29 ตุลาคม พ.ศ. 2508 และโอนกิจการบริหารของกรมประชาสงเคราะห์ (เฉพาะที่เกี่ยวกับงานแรงงาน) เมื่อตั้งเป็นกรมแรงงานแล้ว ได้แต่งตั้งให้นายเทียน อัชกุล รักษาราชการในตำแหน่งอธิบดีกรมแรงงานไปพลางก่อน เมื่อถึงเดือนเมษายน พ.ศ. 2509 จึงได้มีประกาศแต่งตั้งให้เขาเป็นอธิบดีกรมแรงงานคนแรก

ต่อมาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของนายสัญญา ธรรมศักดิ์ ในปี พ.ศ. 2517 กระทั่งพ้นจากตำแหน่งในปี พ.ศ. 2518 และเขาก็ได้รับแต่งตั้งเป็นสมาชิกวุฒิสภา

เครื่องราชอิสริยาภรณ์

อ้างอิง 

บุคคลจากอำเภอเมืองนครศรีธรรมราช
ข้าราชการพลเรือนชาวไทย
นักการเมืองไทย
สมาชิกวุฒิสภาไทยแบบแต่งตั้ง
นิสิตเก่าคณะอักษรศาสตร์ จุฬาลงกรณ์มหาวิทยาลัย
ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว.
ผู้ได้รับเหรียญรัตนาภรณ์ ภ.ป.ร.3